На основу члана 4 и 5 Правилника о начину и поступку доделе средстава за програме удружења из буџета Општине за редовне активности и програме на територији општине Пећинци бр.40-795/2018-II од 24.12.2018. године и Годишњег плана јавних конкурса број 40-2/2021-II, Председник Општине Пећинци,

р а с п и с у ј е

**К О Н К У Р С**

**ЗА ДОДЕЛУ СРЕДСТАВА ИЗ БУЏЕТА ОПШТИНЕ ПЕЋИНЦИ НАМЕЊЕНИХ ЗА АКТИВНОСТИ И ПРОГРАМЕ УДРУЖЕЊА СА ТЕРИТОРИЈЕ ОПШТИНЕ ПЕЋИНЦИ У 2021. ГОДИНИ**

Средства по овом Конкурсу ће се додељивати за програме **удружења са подручјa Општине Пећинци,** у складу са Правилником о начину и поступку доделе средстава за програме удружења, и то за деловање удружења везано за следеће области:

* људска права и развој цивилног друштва;
* социјално-хуманитарне активности;
* екологија, заштита животне средине,одрживи развој,
* заштита биљног и животињског света, унапређење лова и риболова
* заштита и унапређење здравља грађана;
* културна баштина и неговање историјских тековина;
* омладински активизам и аматеризам;
* заштита бораца, ратних војних и цивилних инвалида;
* заштита и помоћ хендикепираним лицима;
* активности пензионерских организација
* други садржаји који доприносе афирмацији грађанске иницијативе.

Предложени програм треба да, у погледу квалитета и садржине, испуњава следеће критеријуме:

1) референце програма: област у којој се реализује програм, дужина трајања програма, број корисника програма, могућност развијања програма и његова одрживост;

2) циљеви који се постижу: обим задовољавања јавног интереса, степен унапређења стања у области у којој се програм спроводи;

3) суфинансирање програма из других извора: сопствених прихода, буџета Републике Србије, аутономне покрајине или јединице локалне самоуправе, фондова Европске уније, поклона, донација, легата, кредита и друго, у случају недостајућег дела средстава за финансирање програма;

4) законитост и ефикасност коришћења средстава и одрживост ранијих програма: ако су раније коришћена средства буџета, да ли су испуњене уговорне обавезе.

5) да предвиђа ангажовање одређеног броја учесника у програму и потребне ресурсе за реализацију програма;

6) да се, по правилу, реализује у текућој години.

 Програми се морају реализовати на територији Општине Пећинци, осим оних активности и пројеката који непосредно произилазе из чланства у савезу или асоцијацији и најкасније до краја текуће године 2021. године.

Трошкови програма морају бити оправдани, стварни и у непосредној вези са циљевима удружења.

**Конкурс је отворен до утрошка средстава опредељених Одлуком о буџету општине Пећинци за 2021. годину - на посебном обрасцу, који је саставни део конкурсне документације.**

Пријаве се подносе непосредно на писарницу Општинске управе Општине Пећинциили поштом (препорученом пошиљком) на адресу: Општинска управа Општине Пећинци, са обавезном назнаком '''За конкурс за доделу средставa за програме удружења на територији Општине Пећинци'', Слободана Бајића бр. 5, 22410 Пећинци .

 Уз пријаву на конкурс подносе се:

1. образац пријаве за учешће на конкурсу;

2. фотокопију ОП обрасца (овлашћених лица);

3. ПИБ, број рачуна и име банке код које се организација води;

4. фотокопију депо картона;

5. фотокопију Статута;7. програм рада за текућу годину;

6. извештај о утрошку буџетских средстава, односно реализације програма из претходне године (уколико су била додељена);

7. другу документацију (по процени подносиоца захтева), која је од значаја за доделу средстава (нпр. извештај о раду, и сл.).

Непотпуне и неблаговремене пријаве, као и пријаве које се не доставе на прописаним обрасцима, Комисија неће разматрати.

Број: 40-3/2021-IV

Дана: 05.01.2021. године
П е ћ и н ц и

 Председник општине Пећинци,

 Синиша Ђокић

**П Р И Ј А В А**

**ЗА УЧЕШЋЕ НА КОНКУРСУ ЗА ДОДЕЛУ СРЕДСТАВА ИЗ БУЏЕТА ОПШТИНЕ ПЕЋИНЦИ ЗА ПРОГРАМЕ И АКТИВНОСТИ УДРУЖЕЊА НА ТЕРИТОРИЈИ ОПШТИНЕ ПЕЋИНЦИ У 2021 ГОДИНИ**

 На основу расписаног Конкурса, удружење \_\_\_\_\_

 (пун назив удружења)

\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 (улица и број, место, поштански број)

\_\_\_\_\_\_\_\_\_\_\_\_\_\_\_\_\_\_\_\_\_ Подноси пријаву ради учешћа на Конкурсу, те ради доказивања испуњености услова, овлашћено лице подноси и изјављује:

|  |  |
| --- | --- |
| Назив удружења |  |
| Седиште/адреса |  |
| Телефон,факс,е-маил |  |
| Број рачуна |  |
| Назив банке |  |
| ПИБ |  |
| Шифра делатности |  |
| Матични број |  |
| Овлашћено лице |  |
| Извор финансирања |  |
| Сопствени приходи у 2020.години |  |
| Донације у 2020. години |  |
| Приходи из буџета у 2020. години (републичког, покрајинског или општинског) |  |
| Број запослених (стално или по уговорима) |  |

**ПРИЛОЗИ*:***

* фотокопију ОП обрасца (овлашћених лица);
* 3. ПИБ, број рачуна и име банке код које се организација води;
* 4. фотокопију депо картона;
* 5. фотокопију Статута;7. програм рада за текућу годину;
* 6. извештај о утрошку буџетских средстава, односно реализације програма из претходне године (уколико су била додељена);
* 7. другу документацију (по процени подносиоца захтева), која је од значаја за доделу средстава (нпр. извештај о раду, и сл.).

На основу наведеног тражимо да нам се доделе средства за рад у 2020. години, у складу са Одлуком о буџету за текућу годину и Правилником.

У\_\_\_\_\_\_\_\_\_\_\_\_\_, \_\_\_.\_\_\_.2021. године

ОВЛАШЋЕНО ЛИЦЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Име и презиме)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Функција коју врши)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(*П о т п и с )*